title: Rozhodnutie Rady z 27. novembra 2000, ktorým sa ustanovuje Akčný program spoločenstva na boj proti diskriminácii (2001 až 2006)

text:
Dôležité právne oznámenie

|

32000D0750

Úradný vestník L 303 , 02/12/2000 S. 0023 - 0028

		Rozhodnutie Radyz 27. novembra 2000,ktorým sa ustanovuje Akčný program spoločenstva na boj proti diskriminácii (2001 až 2006)(2000/750/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 13,so zreteľom na návrh Komisie,so zreteľom na stanovisko Európskeho parlamentu [1],po porade s Hospodárskym a sociálnym výborom [2],po porade s Výborom regiónov [3],keďže:(1) Európska únia je založená na zásadách slobody, demokracie, rešpektovaní ľudských práv a základných slobôd, a práva, zásadách, ktoré sú spoločné pre všetky členské štáty. Podľa článku 6 ods. 2 Zmluvy o Európskej únii, únia by mala rešpektovať základné práva, ako ich zaručuje Európsky dohovor o ochrane ľudských práv a základných slobôd a ako vyplývajú z ústavných tradícií spoločných pre členské štáty, ako všeobecné zásady práva spoločenstva.(2) Európsky parlament dôrazne a opakovane naliehal na Európsku úniu, aby pripravila a posilnila svoju politiku v oblasti rovnakého zaobchádzania a rovnakých príležitostí pri všetkých dôvodoch diskriminácie.(3) Európska únia odmieta teórie, ktoré sa pokúšajú určiť existenciu osobitných ľudských rás. Používanie pojmu "rasový pôvod" v tomto rozhodnutí neznamená akceptovanie takýchto teórií.(4) Pri vykonaní programu sa spoločenstvo snaží, v súlade so zmluvou, odstraňovať nerovnosti a podporovať rovnosť medzi mužmi a ženami, najmä preto, že ženy sú často obeťami viacnásobnej diskriminácie.(5) Rozličným formám diskriminácie sa nemôže prideliť poradie; všetky sú rovnako netolerovateľné. Program sa zameriava na výmenu už existujúcej dobrej praxe v členských štátoch, ako aj na rozvoj novej praxe a politiky v boji proti diskriminácii vrátane viacnásobnej diskriminácie. Toto rozhodnutie môže pomôcť zaviesť do praxe komplexnú stratégiu boja proti všetkým formám diskriminácie z rôznych dôvodov, stratégiu, ktorá by sa mala odteraz rozvíjať paralelne.(6) Skúsenosti s opatreniami na úrovni spoločenstva, najmä v oblasti rovnosti pohlaví, ukázali, že boj proti diskriminácii si v praxi vyžaduje kombináciu opatrení a najmä kombináciu právnych predpisov a praktických opatrení navrhnutých tak, aby sa vzájomne podporovali. Podobné poznatky sa môžu získať zo skúseností týkajúcich sa otázok rasového a etnického pôvodu a zdravotného postihnutia.(7) Program by sa mal zaoberať všetkými dôvodmi diskriminácie, s výnimkou diskriminácie založenej na pohlaví, ktorou sa zaoberá osobitný program spoločenstva. Diskriminácia z rôznych dôvodov môže mať podobné črty a môže sa proti nej bojovať podobnými spôsobmi. Skúsenosti z boja proti diskriminácii z niektorých dôvodov vrátane diskriminácie založenej na pohlaví získané v priebehu mnohých rokov sa môžu využiť v prospech boja proti diskriminácii z iných dôvodov. Mali by sa však vyriešiť osobitné črty rozličných foriem diskriminácie. Pokiaľ ide o dostupnosť aktivít a výsledky, mali by sa preto brať do úvahy osobitné potreby zdravotne postihnutých ľudí.(8) Prístup do programu by mal byť otvorený všetkým verejným a/alebo súkromným orgánom a inštitúciám, ktoré sú zapojené do boja proti diskriminácii. V tejto súvislosti sa musia brať do úvahy skúsenosti a schopnosti miestnych aj národných mimovládnych organizácií.(9) Mnohé mimovládne organizácie na európskej úrovni majú skúsenosti a odborné znalosti v oblasti boja proti diskriminácii ako aj s pôsobením na európskej úrovni ako obhajcovia ľudí, ktorí sú vystavení diskriminácii. Preto môžu významne prispieť k lepšiemu pochopeniu rôznych foriem a účinkov diskriminácie a k zabezpečeniu toho, aby sa pri návrhu, vykonaní a ďalšom sledovaní programu brali do úvahy skúsenosti ľudí, ktorí boli vystavení diskriminácii. V minulosti spoločenstvo zabezpečilo základné financovanie pre rôzne organizácie pracujúce v oblasti diskriminácie. Základné financovanie výkonných mimovládnych organizácií môže byť hodnotným vkladom v boji proti diskriminácii.(10) Opatrenia potrebné na vykonanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy uplatňovania vykonávacích právomocí delegovaných na Komisiu [4].(11) Na posilnenie pridanej hodnoty opatrení spoločenstva je potrebné, aby Komisia v spolupráci s členskými štátmi zabezpečila na všetkých úrovniach zhodu a komplementaritu opatrení ustanovených v rámci tohto rozhodnutia a inej relevantnej politiky, nástrojov a opatrení spoločenstva, najmä v oblasti vzdelávania a odbornej prípravy a rovnosti príležitostí medzi mužmi a ženami v rámci Európskeho sociálneho fondu a tých, ktoré podporujú sociálne začlenenie. Mala by sa zabezpečiť aj zhoda a komplementarita s príslušnými činnosťami Európskeho strediska pre monitorovanie rasizmu a xenofóbie.(12) Dohoda o Európskom hospodárskom priestore (Dohoda o EHP) umožňuje väčšiu spoluprácu v sociálnej oblasti medzi Európskym spoločenstvom a jeho členskými štátmi na jednej strane a krajinami Európskeho združenia voľného obchodu zúčastňujúcich sa na Európskom hospodárskom priestore (EZVO/EHP) na strane druhej. Malo by sa zabezpečiť, aby bol tento program otvorený pre účasť kandidátskych krajín strednej a východnej Európy v súlade s podmienkami stanovenými v európskych dohodách, v ich dodatkových protokoloch a v rozhodnutiach príslušných asociačných rád, ďalej pre Cyprus, Maltu a Turecko, za finančnej podpory z dodatočných prídelov v súlade s postupmi, ktoré sa majú dohodnúť s týmito krajinami.(13) Finančná referenčná čiastka v zmysle bodu 34 medziinštitucionálnej dohody zo 6. mája 1999 medzi Európskym parlamentom, Radou a Komisiou [5] je zahrnutá do tohto rozhodnutia počas celej doby trvania programu bez toho, že by ovplyvnila právomoci rozpočtového orgánu, ako ich definuje zmluva.(14) Komisia a členské štáty by sa mali snažiť zabezpečiť, aby všetky texty, usmernenia a výzvy na predloženie návrhov uverejnené v rámci tohto programu, boli napísané jasne, jednoducho a prístupným jazykom.(15) Je potrebné venovať pozornosť potrebe poskytovania osobitnej pomoci, ak je to vhodné, aby sa umožnilo ľuďom prekonať prekážky ich účasti na programe.(16) Pre úspech každého opatrenia spoločenstva je potrebné monitorovať a hodnotiť výsledky voči stanoveným cieľom.(17) V súlade so zásadou subsidiarity, ako je definovaná v článku 5 zmluvy, ciele navrhovaného opatrenia týkajúce sa prispievania spoločenstva k boju proti diskriminácii nemôžu uspokojivo dosiahnuť členské štáty z dôvodu medzi iným potreby mnohostranných partnerstiev, nadnárodnej výmeny informácií a šírenia dobrej praxe v celom spoločenstve. V súlade so zásadou proporcionality ako je definovaná v zmienenom článku, toto rozhodnutie neprekračuje rámec toho, čo je nevyhnutné na dosiahnutie týchto cieľov,ROZHODLA TAKTO:Článok 1Ustanovenie programuToto rozhodnutie ustanovuje Akčný program spoločenstva, ďalej len "program", na podporu opatrení na boj proti priamej alebo nepriamej diskriminácii založenej na rasovom alebo etnickom pôvode, náboženstve alebo viere, zdravotnom postihnutí, veku alebo sexuálnej orientácii na obdobie od 1. januára 2001 do 31. decembra 2006.Článok 2CieleV rámci obmedzených právomocí spoločenstva program podporuje a dopĺňa úsilie na úrovni spoločenstva a v členských štátoch presadiť opatrenia na zabránenie a boj proti diskriminácii založenej na jednom alebo viacerých faktoroch, berúc do úvahy, ak je to potrebné, prípravu budúcich právnych predpisov. Má tieto ciele:a) zlepšiť pochopenie otázok súvisiacich s diskrimináciou pomocou širších vedomostí o tomto jave a hodnotením účinnosti politiky a praxe;b) rozvinúť schopnosti na zabránenie a účinné riešenie diskriminácie, najmä posilnením prostriedkov organizácie na dané opatrenie a pomocou podporovania výmeny informácií a dobrej praxe a prácou v sieti na európskej úrovni, berúc pritom do úvahy osobitné charakteristiky rôznych foriem diskriminácie;c) propagovať a rozširovať hodnoty a praktické opatrenia zdôrazňujúce boj proti diskriminácii, vrátane využívania kampaní na zvyšovanie povedomia.Článok 3Opatrenia spoločenstva1. So zreteľom na dosiahnutie cieľov stanovených v článku 2 môžu sa v rámci nadnárodného rámca vykonať tieto opatrenia:a) analýza faktorov súvisiacich s diskrimináciou vrátane využitia štúdií a príprav kvalitatívnych a kvantitatívnych ukazovateľov a kritérií v súlade s vnútroštátnym právom a praxou a hodnotenie antidiskriminačných právnych predpisov a praxe, so zreteľom na posúdenie jej účinnosti a dopadu, s účinným šírením výsledkov;b) nadnárodná spolupráca a podpora práce v sieti na európskej úrovni medzi partnermi vrátane mimovládnych organizácií, ktoré sú aktívne pri zabraňovaní diskriminácie a v boji proti diskriminácii;c) zvyšovanie povedomia, najmä zdôrazňovanie európskeho rozmeru boja proti diskriminácii a uverejňovanie výsledkov programu, najmä pomocou oznámení, publikácií, kampaní a podujatí.2. Systémy vykonania opatrení spoločenstva popísané v odseku 1 sú uvedené v prílohe.Článok 4Vykonanie programu a spolupráca s členskými štátmi1. Komisia:a) zabezpečí vykonanie opatrení spoločenstva obsiahnutých v programe v zhode s prílohou;b) si bude so zástupcami mimovládnych organizácií a sociálnymi partnermi na európskej úrovni pravidelne vymieňať názory na návrh, realizáciu a ďalšie sledovanie programu a o orientácii súvisiacej politiky. Komisia preto sprístupní príslušné informácie mimovládnym organizáciám a sociálnym partnerom. Komisia informuje výbor zriadený podľa článku 6 o svojej výmene názorov.2. V spolupráci s členskými štátmi Komisia príjme potrebné opatrenia na:a) podporu účasti všetkých zainteresovaných strán na programe, vrátane mimovládnych organizácií všetkých veľkostí;b) podporu aktívneho partnerstva a dialógu medzi všetkými partnermi zúčastňujúcimi sa na programe, aby sa okrem iného, povzbudil integrovaný a koordinovaný prístup k boju proti diskriminácii;c) zabezpečenie rozširovania výsledkov opatrení vykonaných v rámci programu;d) poskytne prístupné informácie a zabezpečí vhodnú publicitu a ďalšie sledovanie so zreteľom na opatrenia, ktoré program podporuje.Článok 5Vykonávacie opatrenia1. Opatrenia potrebné na vykonanie tohto rozhodnutia súvisiace s uvedenými záležitosťami sa prijmú v súlade s postupom riadenia, na ktorý sa odvoláva článok 6 ods. 2:a) všeobecné pokyny na vykonanie programu;b) ročný plán práce na vykonanie opatrení programu vrátane možnosti prispôsobenia alebo doplnenia tém programu;c) finančná podpora, ktorú má poskytnúť spoločenstvo;d) ročný rozpočet a rozdelenie financií na rôzne opatrenia programu;e) postupy výberu opatrení a organizácií, ktoré má podporiť spoločenstvo a návrh zoznamu opatrení a organizácií, ktorý na takúto podporu predloží Komisia;f) kritériá monitorovania a hodnotenia programu a najmä efektívnosť vynaložených nákladov a opatrenia na šírenie a prenos výsledkov.2. Opatrenia nevyhnutné na vykonanie tohto rozhodnutia súvisiace so všetkými ostatnými záležitosťami sa prijmú v súlade s odporučeným postupom uvedeným v článku 6 ods. 3.Článok 6Výbor1. Komisii pomáha výbor.2. Pre odkazy na tento odsek, platia články 4 a 7 rozhodnutia 1999/468/ES.Obdobie uvedené v článku 4 ods. 3 rozhodnutia 1999/468/ES sa stanoví na dva mesiace.3. Pre odkazy na tento odsek, platia články 3 a 7 rozhodnutia 1999/468/ES.4. Výbor prijme svoj rokovací poriadok.Článok 7Spolupráca s ostatnými výbormiAby sa zabezpečila zhoda a komplementarita programu s inými opatreniami uvádzanými v článku 8, Komisia pravidelne informuje výbor o iných opatreniach spoločenstva, ktoré prispievajú k boju proti diskriminácii. Ak je to potrebné, Komisia založí pravidelnú a štruktúrovanú spoluprácu medzi výborom a monitorovacími výbormi zriadenými pre iné relevantné politiky, nástroje a opatrenia.Článok 8Zhoda a komplementarita1. V spolupráci s členskými štátmi Komisia zabezpečí celkovú zhodu s ostatnými politikami, nástrojmi a opatreniami únie a spoločenstva, najmä stanovením vhodných mechanizmov na koordináciu aktivít programu s príslušnými činnosťami súvisiacimi s výskumom, zamestnanosťou, rovnosťou medzi ženami a mužmi, sociálnym začlenením, kultúrou, vzdelávaním, odbornou prípravou a politikou týkajúcou sa mladých ľudí a v oblasti vonkajších vzťahov spoločenstva.2. Komisia a členské štáty zabezpečia zhodu a komplementaritu medzi opatreniami vykonávanými na základe programu a ostatnými príslušnými opatreniami únie a spoločenstva, najmä v rámci štrukturálnych fondov a podnetov spoločenstva Equal.3. Členské štáty vyvinú všetko možné úsilie, aby zabezpečili zhodu a komplementaritu medzi činnosťami na základe programu a činnosťami vykonávanými na národnej, regionálnej a miestnej úrovni.Článok 9Účasť krajín EZVO/EHP, asociovaných krajín strednej a východnej Európy, Cypru, Malty a TureckaProgram je otvorený pre účasť:a) krajín EZVO/EHP v súlade s podmienkami stanovenými v Dohode o EHP;b) kandidátskych krajín strednej a východnej Európy (KSVE) v súlade s podmienkami stanovenými v európskych dohodách, v ich dodatkových protokoloch a v rozhodnutiach jednotlivých asociačných rád;c) Cypru, Malty a Turecka, financovaný dodatočnými prídelmi v súlade s postupmi, ktoré sa dohodnú s týmito krajinami.Článok 10Financovanie1. Finančná referenčná čiastka na implementáciu programu na obdobie rokov 2001 až 2006 sa týmto ustanovuje na 98,4 milióna EURO.2. Ročné prídely povolia rozpočtové orgány v rámci limitov finančného výhľadu.Článok 11Monitorovanie a hodnotenie1. Komisia pravidelne monitoruje program v spolupráci s členskými štátmi, v súlade s postupmi stanovenými v článku 6 ods. 2 alebo 6 ods. 3.2. Program hodnotí Komisia za pomoci nezávislých odborníkov. Toto hodnotenie posúdi význam, účinnosť a koeficienty nákladovej efektívnosti uskutočnených opatrení so zreteľom na ciele uvedené v článku 2. Preskúma aj dopad programu ako celku.V hodnotení sa preskúma aj komplementarita medzi opatreniami na základe programu a opatreniami vykonanými na základe iných relevantných politík, nástrojov a opatrení spoločenstva.3. Komisia do 31. decembra 2005 predloží Európskemu parlamentu, Rade, Hospodárskemu a sociálnemu výboru a Výboru pre regióny hodnotiacu správu o implementácii programu.Článok 12ÚčinnosťToto rozhodnutie nadobúda účinnosť v deň jeho uverejnenia v Úradnom vestníku Európskych spoločenstiev.V Bruseli 27. novembra 2000Za RadupredsedaÉ. Guigou[1] Stanovisko poskytnuté 5.10.2000 (Zatiaľ neuverejnené v úradnom vestníku).[2] Ú. v. ES C 204, 18.7.2000, s. 82.[3] Ú. v. ES C 226, 8.8.2000, s. 1.[4] Ú. v. ES L 184, 17.7.1999, s. 23.[5] Ú. v. ES C 172, 18.6.1999, s. 1.--------------------------------------------------PRÍLOHAUKAZOVATELE NA VYKONÁVANIE PROGRAMUI. Oblasti, v ktorých sa môžu vykonávať jednotlivé opatreniaProgram sa môže realizovať v týchto oblastiach, v rámci právomocí delegovaných na Komisii zmluvou:a) nediskriminácia v rámci verejnej správy a zo strany verejnej správy;b) nediskriminácia v rámci médií a zo strany médií;c) rovnaká účasť na politickom, hospodárskom a sociálnom rozhodovaní;d) rovnaký prístup k tovarom a službám, ktoré sú k dispozícii verejnosti, vrátane bývania, dopravy, kultúry, voľného času a športu, aj ich rovnaké dodávanie a poskytovanie;e) účinné monitorovanie diskriminácie vrátane viacnásobnej diskriminácie;f) účinné šírenie informácií o právach rovnakého zaobchádzania a nediskriminácie;g) presadzovanie antidiskriminačných politík a praxe.Vo všetkých svojich činnostiach program bude rešpektovať integráciu zásady rovnosti založenej na pohlaví.Pri vykonávaní programu sa Komisia môže kvôli vzájomnému prospechu Komisie a užívateľov obrátiť na technickú a/alebo správnu pomoc pri určovaní, príprave, riadení, monitorovaní, audite a kontrole programu alebo projektov.Komisia môže vykonávať aj štúdie, organizovať stretnutia expertov, viesť informačné kampane a vydávať publikácie priamo súvisiace s cieľom tohto programu.II. Prístup k programuNa základe vykonávacích podmienok a opatrení stanovených v tejto prílohe, prístup k programu je otvorený verejným a/alebo súkromným orgánom a inštitúciám, ktoré sa zúčastňujú na boji proti diskriminácii, najmä:a) členským štátom;b) miestnym a regionálnym úradom;c) orgánom na podporu rovnosti zaobchádzania;d) sociálnym partnerom;e) mimovládnym organizáciám;f) univerzitám a výskumným inštitúciám;g) národným štatistickým úradom;h) médiám.III. OpatreniaČasť 1 — Analýza a hodnotenieMôžu sa podporovať tieto opatrenia:1. rozvoj a šírenie porovnateľných štatistických súborov o rozsahu diskriminácie v spoločenstve v súlade s vnútroštátnym právom a praxou;2. rozvoj a šírenie metodiky a ukazovateľov na hodnotenie účinnosti antidiskriminačnej politiky a praxe (kritériá) v súlade s vnútroštátnym právom a praxou;3. analýzy pomocou výročných správ o antidiskriminačných právnych predpisoch a praxi s úmyslom zhodnotiť jej účinnosť a šíriť získané poznatky;4. tematické štúdie v rámci prioritných tém porovnávajúce a stavajúce do kontrastu prístupy v rámci a podľa jednotlivých dôvodoch diskriminácie.Pri vykonaní tejto časti Komisia zabezpečí najmä zhodu a komplementaritu s činnosťami Európskeho strediska pre monitorovanie rasizmu a xenofóbie, rámcovým programom spoločenstva pre výskum, technický rozvoj a demonštračné činnosti a štatistickým programom spoločenstva.Časť 2 — Zvyšovanie schopnostiAby sa zlepšili schopnosti a efektívnosť cieľových aktérov zúčastnených na boji proti diskriminácii v oblastiach zahrnutých v tomto programe, môžu sa podporovať tieto opatrenia:1. Nadnárodné výmenné opatrenia, v ktorých sa zúčastňuje niekoľko aktívnych účastníkov najmenej z troch členských štátov. Tieto opatrenia pozostávajú z prenosu informácií, získaných poznatkov a dobrej praxe. Činnosti môžu zahŕňať porovnanie účinnosti procesov, metód a nástrojov súvisiacich s vybranými témami, vzájomný prenos a používanie dobrej praxe, výmeny pracovníkov, spoločný vývoj produktov, procesov, stratégie a metodiky, prispôsobenie rôznym kontextom metód, nástrojov a procesov určených ako dobrá prax, resp. spoločné šírenie výsledkov, zviditeľňujúcich materiálov a podujatí. Proces výberu žiadostí o financovanie v programe bude brať do úvahy rozmanitú povahu diskriminácie.2. Základné financovanie pre relevantné mimovládne organizácie na európskej úrovni so skúsenosťami v boji proti diskriminácii a vystupujúce v úlohe obhajcov ľudí vystavených diskriminácii, aby sa podporil rozvoj integrovaného a koordinovaného prístupu k boju proti diskriminácii.Základné financovanie sa stanoví vo výške 90 % výdavkov oprávnených na podporu.Postupy výberu takýchto organizácií môžu brať do úvahy rôznorodý a heterogénny charakter skupín čeliacich diskriminácii.Časť 3 — Zvyšovanie povedomiaMôžu sa podporovať tieto opatrenia:1. organizovanie konferencií, seminárov a podujatí na európskej úrovni;2. organizovanie seminárov členskými štátmi na podporu implementácie práva spoločenstva v oblasti nediskriminácie a podpora európskeho rozmeru podujatí organizovaných na národnej úrovni;3. organizovanie európskych kampaní a podujatí v médiách na podporu nadnárodnej výmeny informácií a stanovenie a šírenie dobrej praxe vrátane udelenia ocenení úspešným opatrením v časti 2 na posilnenie viditeľnosti boja proti diskriminácii;4. zverejnenie materiálov na šírenie výsledkov programu vrátane šírenia pomocou stránky na internete, čím sa poskytnú príklady dobrej praxe, fórum na výmenu myšlienok a databáza možných partnerov na nadnárodnú výmenu.IV. Spôsob predkladania žiadostí o podporuČasť 1 : táto časť sa uskutoční hlavne formou výzvy na verejnú súťaž. Pri spolupráci s národnými štatistickými úradmi platia postupy EUROSTAT-u.Časť 2 : časť 2, body 1 a 2, bod 2 sa uskutoční ako reakcia na výzvy na predloženie návrhov, ktoré sa predložia Komisii.Časť 3 : táto časť sa vo všeobecnosti uskutoční ako reakcia na výzvu na verejnú súťaž. Opatrenia v rámci časti 3, bod 2 a 3, bod 3 sa však môžu dotovať ako reakcia na žiadosti o dotácie, napríklad z členských štátov.--------------------------------------------------


title: Rozhodnutie Európskeho parlamentu a Rady č. 50/2002/ES zo 7. decembra 2001 ustanovujúce program spoločenstva na podporu spolupráce medzi členskými štátmi v boji proti sociálnemu vylúčeniu

text:
Dôležité právne oznámenie

|

32002D0050

Úradný vestník L 010 , 12/01/2002 S. 0001 - 0007

		Rozhodnutie Európskeho parlamentu a Rady č. 50/2002/ESzo 7. decembra 2001ustanovujúce program spoločenstva na podporu spolupráce medzi členskými štátmi v boji proti sociálnemu vylúčeniuEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na druhý a tretí pododsek jej článku 137 ods. 2,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],so zreteľom na stanovisko Výboru regiónov [3],konajúc v súlade s postupom, ktorý ukladá článok 251 zmluvy [4], so zreteľom na spoločné znenie textu schváleného Zmierovacím výborom 18. septembra 2001,keďže:(1) Podľa článku 2 zmluvy je súčasťou úloh spoločenstva podporovanie vysokej úrovne zamestnanosti a sociálnej ochrany a zvyšovanie životnej úrovne a kvality života v celom spoločenstve a hospodárskej a sociálnej súdržnosti.(2) Podľa článku 136 zmluvy, cieľom spoločenstva a členských štátov, majúc na zreteli základné sociálne práva, ktoré sú obsiahnuté v Európskej sociálnej charte podpísanej v Turíne dňa 18. októbra 1961, v revidovanej Sociálnej charte Rady Európy (1996), najmä v jej článku 30 o práve na ochranu proti chudobe a sociálnemu vylúčeniu a v Charte základných sociálnych práv pracovníkov spoločenstva z roku 1989 a majúc tiež na zreteli práva a zásady uznané Chartou základných práv EÚ [5] vyhlásenou spoločne Európskym parlamentom, Radou a Komisiou 7. decembra 2000, je boj proti sociálnemu vylúčeniu.(3) V odporúčaní 92/441/EHS [6] Rada odporúča, aby členské štáty uznali základné právo osoby na dostatočné zdroje a sociálnu pomoc tak, aby jej bolo umožnené žiť dôstojne. V odporúčaní 92/442/EHS [7] Rada odporúča, aby členské štáty zaručili takú úroveň zdrojov, ktoré prispejú k zachovaniu ľudskej dôstojnosti. V záveroch zo 17. decembra 1999 [8] Rada sama sa zaväzuje k presadzovaniu sociálnej inklúzie ako jedného z cieľov modernizácie a zlepšenia systémov sociálnej ochrany.(4) Európsky parlament, Hospodársky a sociálny výbor a Výbor pre regióny vyzvali spoločenstvo, aby posilnilo svoju podporu úsiliu členských štátov v prevencii (pri predchádzaní) a v boji proti sociálnemu vylúčeniu.(5) Oznámenie Komisie z 1. marca 2000 "Budovanie Európy pre všetkých" opísalo problém sociálneho vylúčenia a chudoby a reakcie existujúcej politiky v členských štátoch a na úrovni spoločenstva, a na tomto základe navrhlo dať spolupráci v tejto oblasti v rámci Európskej únie nový impulz.(6) Európska rada na zasadnutí v Lisabone v dňoch 23. a 24. marca 2000 zahrnula podporovanie sociálnej inklúzie ako podstatnú súčasť celkovej stratégie únie na dosiahnutie strategického cieľa pre budúce desaťročie, stať sa najviac konkurencieschopnou a dynamickou ekonomikou na svete založenou na vedomostiach, schopnou dosiahnuť trvalo udržateľný rast s vyšším počtom a kvalitnejšími pracovnými príležitosťami a s väčšou sociálnou súdržnosťou.(7) Keďže Európska rada na zasadnutí v Lisabone, považujúc za neprijateľný počet ľudí, ktorí žijú v únii pod hranicou chudoby a v sociálnom vylúčení zo spoločnosti, považovala za potrebné podniknúť opatrenia, ktoré rozhodujúco prispejú k odstráneniu chudoby tým, že sa stanovia zodpovedajúce ciele. Takéto ciele sa odsúhlasili na zasadnutí Európskej rady v Nice 7., 8. a 9. decembra 2000.(8) Na zasadnutí v Lisabone Rada ďalej uznala, že nová spoločnosť založená na vedomostiach ponúka potenciál na zníženie sociálneho vylúčenia tým, že vytvorí hospodárske podmienky pre vyššiu prosperitu pomocou vyššieho rastu a zamestnanosti a otvorením nových spôsobov účasti na živote spoločnosti. Súčasne to však prináša riziko neprestajne sa zvyšujúcich rozdielov medzi tými, čo majú prístup k novým vedomostiam a tými, ktorí ho nemajú. Uznala, že politika má smerovať k predchádzaniu tomuto riziku a maximalizácii nového potenciálu a že najlepšou ochranou proti sociálnemu vylúčeniu je pracovné miesto/zamestnanie.(9) Európska rada sa v Lisabone ďalej zhodla na tom, že politika boja proti sociálnemu vylúčeniu by sa mala zakladať na otvorenej metóde koordinácie pri kombinovaní národných akčných plánov a podnety Komisie pre spoluprácu.(10) Tento podnet Komisie, ktorá pozostáva z návrhu viacročného akčného programu zostaveného tak, aby podporoval spoluprácu medzi členskými štátmi, by mala mať za cieľ skvalitnenie vedomostí, rozvoj výmeny informácií a najlepšej praxe a hodnotenia skúseností, aby sa tak zlepšila účinnosť a efektívnosť politiky boja proti sociálnemu vylúčeniu.(11) Vypracovanie zosúladených výskumov a analýz a štúdium spoločne odsúhlasených kvalitatívnych a kvantitatívnych indikátorov poskytne základ pre rozvoj otvorenej metódy koordinácie.(12) Boj proti sociálnemu vylúčeniu a chudobe vyžaduje umožniť účasť na kvalitnej zamestnanosti a prístup pre všetkých ku zdrojom, právam, tovaru a službám.(13) Opatrenia boja proti sociálnemu vylúčeniu by mali smerovať k tomu, aby sa každý mohol sám uživiť plateným zamestnaním alebo iným spôsobom a integrovať do spoločnosti.(14) Výbor pre sociálnu ochranu zriadený rozhodnutím Rady 2000/436/ES [9] na zlepšenie spolupráce medzi členskými štátmi v oblasti politiky sociálnej ochrany prispieva k rozvoju a systematickému pokračovaniu v modernizácii sociálnej ochrany a podporovaniu sociálnej integrácie v súlade so závermi predsedníctva zo zasadnutia Európskej rady v Lisabone 23. a 24. marca 2000 a vo Feire 19. a 20. júna 2000.(15) Mnohé mimovládne organizácie na rôznych úrovniach (miestnej, regionálnej, národnej a európskej) majú skúsenosti a poznatky z boja proti sociálnemu vylúčeniu, ako aj z pôsobenia na európskej úrovni ako obhajcovia ľudí, ktorí sú vystavení sociálnemu vylúčeniu. Miestne a regionálne orgány majú tiež skúsenosti a poznatky v tejto oblasti. Mimovládne organizácie, sociálni partneri a miestne a regionálne orgány preto môžu významne prispieť k pochopeniu rôznych foriem a účinkov sociálneho vylúčenia na európskej úrovni a k zabezpečeniu, aby sa pri návrhu, vykonávaní a pokračovaní v programe vzali do úvahy skúsenosti ľudí, ktorí sú vystavení sociálnemu vylúčeniu.(16) Opatrenia potrebné na vykonávanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovuje postup na uplatňovanie vykonávacích právomocí delegovaných na Komisiu [10].(17) S cieľom posilniť pridanú hodnotu opatrenia spoločenstva je potrebné, aby Komisia v spolupráci s členskými štátmi zabezpečila na všetkých úrovniach zhodu a komplementaritu opatrení ustanovených v rámci tohto rozhodnutia a všetkých ostatných relevantných nástrojov, politík a opatrení spoločenstva, najmä v rámci Štrukturálnych fondov.(18) Sociálnemu vylúčeniu by sa mala venovať zvláštna pozornosť najmä v súvislosti s budúcim rozširovaním únie.(19) Dohoda o Európskom hospodárskom priestore (EHP) umožňuje väčšiu spoluprácu v sociálnej oblasti medzi Európskym spoločenstvom a jeho členskými štátmi na jednej strane a krajinami Európskeho združenia voľného obchodu (EZVO), ktoré sa zúčastňujú na Európskom hospodárskom priestore (krajiny EZVO/EHP) na strane druhej. Malo by sa zabezpečiť otvorenie tohto programu pre účasť kandidátskych krajín strednej a východnej Európy v súlade s podmienkami ustanovenými v európskych dohodách, v ich dodatkových protokoloch a v rozhodnutiach príslušných asociačných rád, a Cypru, Malty a Turecka za finančnej podpory z dodatkových prídelov v súlade s postupmi, ktoré sa majú dohodnúť s týmito krajinami.(20) Práca vykonávaná inými medzinárodnými organizáciami, najmä Spojenými národmi, Organizáciou pre hospodársku spoluprácu a rozvoj, Medzinárodnou organizáciou práce a Radou Európy pri vykonávaní tohto programu bude mať osobitný význam.(21) Toto rozhodnutie ustanovuje pre celé trvanie programu finančný rámec predstavujúci primárny podklad pre rozpočtový orgán počas ročného rozpočtového postupu v zmysle bodu 33 Medziinštitucionálnej dohody zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu [11]. Výška finančného rámca navrhnutá v programe je zhodná so súčasným finančným výhľadom.(22) Pohlavie osoby je kľúčovým prierezovým problémom, ktorý má široký dopad na účinky a príčiny sociálneho vylúčenia. Okrem toho v zmysle článkov 2 a 3 zmluvy odstraňovanie nerovností a presadzovanie rovnosti medzi ženami a mužmi sú súčasťou úlohy delegovanej na spoločenstvo, ktorá by mala figurovať ako cieľ všetkých jeho činností.(23) Monitorovanie a hodnotenie vykonávania programu má zásadný význam pre dosiahnutie jeho cieľov.(24) Keďže ciele navrhovaného opatrenia, týkajúce sa príspevku spoločenstva k boju proti sociálnemu vylúčeniu, členské štáty nemôžu uspokojujúco dosiahnuť medziiným preto, lebo je potrebné mnohostranné partnerstvo, nadnárodná výmena informácií a šírenie dobrej praxe v celom spoločenstve, možno ich pri rozmeroch a účinkoch navrhovaného postupu lepšie dosiahnuť na úrovni spoločenstva, spoločenstvo môže prijať opatrenia v súlade s princípom subsidiarity, tak ako ho uvádza článok 5 zmluvy. V súlade so zásadou proporcionality tak, ako ju uvádza tento článok, toto rozhodnutie nejde nad rámec toho, čo je nevyhnutné na dosiahnutie týchto cieľov,ROZHODLI TAKTO:Článok 1Ustanovenie programuProgram spoločenstva na podporu spolupráce medzi členskými štátmi v boji proti sociálnemu vylúčeniu, ďalej len "program" sa prijíma na obdobie od 1. januára 2002 do 31. decembra 2006.Článok 2Zásady1. Program je súčasťou otvorenej metódy koordinácie medzi členskými štátmi, aby sa dal rozhodný impulz na odstránenie sociálneho vylúčenia a chudoby stanovením zodpovedajúcich cieľov na úrovni spoločenstva a vykonávaním národných akčných plánov.2. Program a národné akčné plány prispievajú k lepšiemu pochopeniu sociálneho vylúčenia, k hlavnému smeru boja proti sociálnemu vylúčeniu do politík a opatrení, ako aj k rozvoju prioritných opatrení, ktoré si zvolili členské štáty v súlade s ich konkrétnou situáciou.3. Pri návrhu, vykonávaní a pokračovaní v činnostiach programu sa berú do úvahy skúsenosti členských štátov na všetkých úrovniach zapojenia sa u ľudí vystavených sociálnemu vylúčeniu a chudobe, ako aj sociálnych partnerov, mimovládnych a dobrovoľných organizácií, orgánov poskytujúcich sociálne služby a iných aktérov zapojených do boja proti sociálnemu vylúčeniu a chudobe.Článok 3CieleV kontexte otvorenej metódy koordinácie, uvedenej v článku 2 ods. 1 podporuje program spoluprácu, ktorá umožňuje spoločenstvu a členským štátom zvýšiť efektívnosť a účinnosť politiky boja proti sociálnemu vylúčeniu:a) lepším pochopením sociálneho vylúčenia a chudoby, najmä s pomocou porovnateľných indikátorov;b) organizovaním výmeny poznatkov o politike, ktorá sa vykonáva a podporovaním vzájomného učenia sa, medzi iným v kontexte národných akčných plánov, najmä s pomocou porovnateľných indikátorov;c) rozvojom schopnosti aktérov na efektívne riešenie sociálneho vylúčenia a chudoby a podporou inovačných prístupov, najmä prostredníctvom celoeurópskej siete a presadzovaním dialógu so všetkými zúčastnenými, vrátane na národnej a regionálnej úrovni.Článok 4Opatrenia spoločenstva1. So zreteľom na dosiahnutie cieľov uvedených v článku 3 v nadnárodnom rámci možno vykonávať tieto opatrenia spoločenstva:a) analýza charakteristík, príčin, procesov a trendov v sociálnom vylúčení, vrátane zberu štatistických údajov o rôznych formách sociálneho vylúčenia s cieľom porovnať tieto údaje, štúdium kvantitatívnych a kvalitatívnych indikátorov, rozvoj spoločnej metodiky a tematických štúdií;b) výmena informácií a najlepšej praxe, ktorá napomáha pri rozvoji kvalitatívnych a kvantitatívnych indikátorov, založených na týchto cieľoch ako ich odsúhlasili Európsky parlament a Rada, hodnotiacich kritérií a monitorovania, hodnotenia a porovnávania;c) podpora dialógu s rôznymi aktérmi a podpora pre relevantnú prácu v sieti (networking) na európskej úrovni medzi organizáciami, ktoré sú činné v boji proti chudobe a sociálnemu vylúčeniu, najmä s mimovládnymi organizáciami.2. Opatrenia pre vykonávanie opatrení spoločenstva uvedených v odseku 1 sú uvedené v prílohe.Článok 5Vykonávanie a spolupráca s členskými štátmi1. Komisia:a) zabezpečí vykonávanie opatrení spoločenstva zahrnutých v programe;b) pravidelne si vymieňa názory s predstaviteľmi mimovládnych organizácií a sociálnymi partnermi na európskej úrovni o návrhu, vykonávaní a pokračovaní programu a o smerovaní súvisiacich politík. S týmto cieľom sprístupní Komisia užitočné informácie mimovládnym organizáciám a sociálnym partnerom. Komisia informuje výbor zriadený podľa článku 8 o týchto názoroch;c) podporuje aktívne partnerstvo a dialóg medzi všetkými partnermi podieľajúcimi sa na programe s cieľom podporiť integrovaný a koordinovaný prístup k boju proti sociálnemu vylúčeniu a chudobe.2. Komisia v spolupráci s členskými štátmi podnikne potrebné opatrenia na:a) presadzovanie zapojenia všetkých zainteresovaných strán do programu;b) zabezpečenie šírenia výsledkov uskutočnených opatrení spoločenstva v rámci programu;c) poskytovanie vhodných informácií, publicity a následné pokračovanie so zreteľom na opatrenia spoločenstva podporované programom.Článok 6Financovanie1. Finančný rámec vykonávania programu na obdobie uvedené v článku 1 sa týmto ustanovuje na 75 miliónov eur vrátane technických a správnych výdavkov.2. Ročné prídely finančných prostriedkov vrátane prídelov, týkajúcich sa ľudských zdrojov, povoľuje rozpočtový orgán v rámci limitov finančného výhľadu.Článok 7Vykonávacie opatrenia1. Opatrenia potrebné na vykonávanie tohto rozhodnutia v súvislosti so záležitosťami uvedenými nižšie, sa prijmú v súlade s postupom riadenia uvedeným v článku 8 ods. 2:a) ročné vykonávanie opatrení spoločenstva podľa programu a ročný plán práce;b) rozdelenie fondov na rôzne opatrenia spoločenstva podľa programu;c) opatrenia na výber činností a organizácií, ktoré spoločenstvo podporí;d) kritériá na hodnotenie programu vrátane tých, ktoré sa týkajú jeho nákladovej efektívnosti a opatrenia pre šírenie a prenos výsledkov.2. Opatrenia potrebné na vykonávanie tohto rozhodnutia vo vzťahu k všetkým iným záležitostiam sa prijmú v súlade s poradenským postupom uvedeným v článku 8 ods. 3.Článok 8Výbor1. Komisii pomáha výbor.2. V prípade odkazu na tento odsek platia články 4 a 7 rozhodnutia 1999/468/ES so zreteľom na jeho ustanovenia v článku 8.Obdobie uvedené v článku 4 ods. 3 rozhodnutia 1999/468/ES sa ustanoví na dva mesiace.3. V prípade odkazu na tento odsek platia články 3 a 7 rozhodnutia 1999/468/ES so zreteľom na jeho ustanovenia v článku 8.4. Výbor prijme svoj rokovací poriadok.Článok 9Spolupráca s inými výbormi a väzby s Výborom pre sociálnu ochranu1. Komisia v snahe zabezpečiť zhodu a vzájomnú komplementaritu tohto programu s inými opatreniami uvedenými v článku 10 pravidelne informuje výbor o ostatných opatreniach spoločenstva, prispievajúcich k boju proti sociálnemu vylúčeniu. Kde je to vhodné, Komisia zavedie pravidelnú a štruktúrovanú spoluprácu medzi týmto výborom a monitorovacími výbormi zriadenými pre iné relevantné politiky, nástroje a opatrenia.2. Komisia vytvorí potrebné väzby s Výborom pre sociálnu ochranu v rámci opatrení spoločenstva uvedenými v tomto rozhodnutí.Článok 10Zhoda a komplementarita1. Komisia v spolupráci s členskými štátmi zabezpečí celkovú zhodu s ostatnými relevantnými politikami, nástrojmi a opatreniami spoločenstva najmä vytvorením vhodných mechanizmov pre koordináciou činností tohto programu s inými relevantnými činnosťami súvisiacimi s výskumom, politikou zamestnanosti, hospodárskou, priemyselnou a podnikateľskou politikou, nediskrimináciou, prisťahovalectvom, rovnosťou medzi mužmi a ženami, sociálnou ochranou, vzdelávaním a odbornou prípravou, politikou pre mládež, zdravím a v oblasti rozširovania spoločenstva a jeho vonkajších vzťahov.2. Členské štáty vyvinú všetko možné úsilie na zabezpečenie zhody a komplementarity medzi činnosťami zahrnutými do tohto programu s činnosťami, ktoré sa vykonávajú na národnej, regionálnej a miestnej úrovni.3. Komisia a členské štáty zabezpečia zhodu a komplementaritu medzi opatrením vykonaným v rámci tohto programu a opatrením vykonaným v oblasti zamestnanosti, ako aj opatrením spoločenstva v rámci štrukturálnych fondov, najmä podnetom spoločenstva EQUAL.Článok 11Účasť krajín EZVO/EHP, asociovaných krajín strednej a východnej Európy, Cypru, Malty a TureckaTento program je otvorený pre účasť:- krajín EZVO/EHP v súlade s podmienkami ustanovenými v dohode o EHP,- kandidátskych krajín strednej a východnej Európy v súlade s podmienkami ustanovenými v európskych dohodách, ich dodatkových protokoloch a v rozhodnutiach príslušných asociačných rád,- Cypru, Malty a Turecka financovaných dodatočnými prídelmi v súlade s postupmi, ktoré sa dohodnú s každou krajinou.Článok 12Monitorovanie a hodnotenie1. Komisia pravidelne monitoruje tento program v spolupráci s členskými štátmi v súlade s postupom uvedeným v článku 8 ods. 2.2. Komisia informuje o všeobecnej zhode politík so sociálnou súdržnosťou, vrátane pokroku dosiahnutom v tomto programe vo svojej výročnej správe na jarnom zasadnutí Európskej rady, ku ktorej vysloví svoj názor riadnym postupom Európsky parlament.3. Program vyhodnotí Komisia do konca tretieho roka a na konci programu s pomocou nezávislých odborníkov. Toto hodnotenie vyhodnotí relevanciu, účinnosť a nákladovú efektívnosť činností so zreteľom na ciele uvedené v článku 3. Tiež preskúma dopad programu ako celku. Hodnotenie tiež preskúma komplementaritu medzi opatrením v rámci programu a opatrením realizovaným v rámci iných relevantných politík, nástrojov či opatrení spoločenstva.4. Komisia predloží Európskemu parlamentu, Rade, Hospodárskemu a sociálnemu výboru a Výboru pre regióny konečnú správu o vykonávaní programu do 31. decembra 2006.Článok 13Nadobudnutie účinnostiToto rozhodnutie nadobúda účinnosť v deň jeho uverejnenia v Úradnom vestníku Európskych spoločenstiev.V Bruseli 7. decembra 2001Za Európsky parlamentpredsedaN. FontaineZa RadupredsedaI. Durant[1] Ú. v. ES E 337, 28.11.2000, s. 130 aÚ. v. ES C 96 E, 27.3.2001, s. 229[2] Ú. v. ES C 14, 16.1.2001, s. 69.[3] Ú. v. ES C 144, 16.5.2001, s. 52.[4] Stanovisko Európskeho parlamentu zo 16. novembra 2000 (Ú. v. ES C 223, 8.8.2001, s. 284), spoločná pozícia Rady z 12. februára 2001 (Ú. v. ES C 93, 23.3.2001, s. 11) a rozhodnutie Európskeho parlamentu zo 17. mája 2001. Rozhodnutie Európskeho parlamentu z 15. novembra 2001 a rozhodnutie Rady z 21. Novembra 2001.[5] Ú. v. ES C 364, 18.12.2000, s. 1.[6] Ú. v. ES L 245, 26.8.1992, s. 46.[7] Ú. v. ES L 245, 26.8.1992, s. 49.[8] Ú. v. ES C 8, 12.1.2000, s. 7.[9] Ú. v. ES L 184, 17.7.1999, s. 23.[10] Ú. v. ES L 172, 12.7.2000, s. 26.[11] Ú. v. ES C 172, 18.6.1999, s. 1.--------------------------------------------------PRÍLOHAUKAZOVATELE PRE VYKONÁVANIE PROGRAMU1. Prúdy opatreníSo zreteľom na dosiahnutie cieľov uvedených v článku 3 a pri vykonávaní opatrení spoločenstva uvedených v článku 4 v nadnárodnom rámci možno vykonávať tieto opatrenia:Prúd 1:Analýza charakteristík, procesov, príčin a trendov sociálneho vylúčeniaPre lepšie pochopenie javu sociálneho vylúčenia sa môžu podporiť tieto opatrenia:1.1. štúdie a stretnutia s cieľom rozvíjania spoločných metodík na meranie a pochopenie sociálneho vylúčenia a chudoby, ich rozsahu, charakteristík, procesov, príčin a trendov a k technickej práci na indikátoroch;1.2. zber a šírenie štatistických údajov na úrovni členských štátov a spoločenstva o rôznych typoch sociálneho vylúčenia za účelom efektívneho porovnávania takýchto údajov. Tieto opatrenia by mali podporiť spoluprácu medzi národnými štatistickými úradmi a Komisiou a zlepšiť zdroje štatistických podkladov na úrovni spoločenstva a ich prispenie k analýze sociálneho vylúčenia a chudoby;1.3. podpora inovačných prístupov, rozvoj tematických štúdií, ktoré prispejú k zlepšeniu pochopenia sociálneho vylúčenia s cieľom formulovať spoločné otázky spojené s vývojom politiky členských štátov, vrátane vynárajúcich sa otázok v súvislosti so spoločnosťou založenou na vedomostiach.Je dôležité zohľadniť skúsenosti osôb, ktoré sú konfrontované so sociálnym vylúčením a chudobou a využiť všetky relevantné zdroje informácií o sociálnom vylúčení a chudobe, vrátane tých, ktoré poskytujú mimovládne organizácie.Pri analýze sociálneho vylúčenia a chudoby sa bude venovať osobitná pozornosť ich viacnásobným dimenziám a rôznym situáciám predmetných sociálnych skupín, vrátane chudoby detí a geografických oblastí, ktoré sú vystavené riziku sociálneho vylúčenia.Prúd 2:Spolupráca v oblasti politiky, výmena skúseností a najlepšej praxeS cieľom podporiť spoluprácu v oblasti politiky a vzájomné učenie sa v kontexte národných akčných plánov sa môžu podporiť tieto nadnárodné činnosti:2.1. nadnárodné výmeny zamerané na prenos informácií a dobrej praxe a podporu vzájomného preskúmania pomocou stretnutí, pracovných zasadnutí, seminárov o kritériách alebo o politikách a praxi, alebo iné formy výmeny, ako je spoločná príprava stratégií a spoločné šírenie informácií, návštevy v teréne a výmena pracovníkov atď., organizovaná na podnet buď členských štátov a/alebo iných kľúčových aktérov s aktívnou účasťou členských štátov alebo európskych organizácií. V tomto prúde sa môže podporiť aj nadnárodná výmena medzi jednotlivými národnými observatóriami alebo podobnými uznanými orgánmi;2.2. expertná práca a technické štúdie v súvislosti s vývojom indikátorov a kritérií aj vo vzťahu k spoločnosti založenej na poznatkoch;2.3. výročná správa o sociálnom vylúčení, ktorá by prezentovala aktuálny stav o uskutočnených opatreniach najmä národných akčných plánov, o hlavnej politike a oblastiach, kde ide o boj proti chudobe a sociálnemu vylúčeniu.So zreteľom na to, že sociálne vylúčenie je viacrozmerný jav, mala by sa venovať osobitná pozornosť vývoju relevantnej politiky v oblastiach politík sociálnej ochrany, zamestnanosti, vzdelávania a odbornej prípravy, zdravia a bývania.Prúd 3:Účasť rôznych aktérov a podpora siete na európskej úrovniS cieľom presadzovania dialógu so všetkými zainteresovanými aktérmi sa môžu podporiť tieto opatrenia:3.1. základné financovanie pre kľúčové európske siete zapojené do boja proti chudobe a sociálnemu vylúčeniu; základné financovanie podlieha hornej hranici 90 % výdavkov oprávnených na podporu. Tento strop sa môže dosiahnuť len v prípade výnimočných okolností;3.2. výročná konferencia Európskej únie (okrúhly stôl) o sociálnom vylúčení. Konferencia by sa mala organizovať v úzkej spolupráci s predsedníctvom Rady Európskej únie a pripraviť v konzultácii so všetkými zainteresovanými aktérmi, medziiným so sociálnymi partnermi, zástupcami mimovládnych organizácií, ktoré majú skúsenosti v tejto oblasti a so zástupcami Európskeho parlamentu, Rady, Hospodárskeho a sociálneho výboru a Výboru pre regióny.2. Prístup k programuPodľa podmienok a opatrení na vykonávanie, ktoré konkretizuje táto príloha, je prístup k programu otvorený pre všetky verejné a/alebo súkromné orgány, aktérov a inštitúcie zapojené do boja proti sociálnemu vylúčeniu, najmä:a) členské štáty;b) miestne a regionálne orgány;c) orgány zodpovedné za boj proti sociálnemu vylúčeniu;d) sociálnych partnerov;e) orgány, ktoré poskytujú sociálne služby;f) mimovládne organizácie;g) univerzity a výskumné ústavy;h) národné štatistické úrady;i) médiá.3. Všeobecné úvahyProgram berie do úvahy výsledky prípravných opatrení a činností v rámci iných relevantných politík, nástrojov a opatrení spoločenstva.Pri návrhu, vykonávaní, pokračovaní a hodnotení činností v rámci programu sa budú brať do úvahy skúsenosti ľudí vystavených chudobe a sociálnemu vylúčeniu, ako aj skúsenosti sociálnych partnerov, mimovládnych organizácií a iných orgánov zapojených do boja proti sociálnemu vylúčeniu a chudobe. Program bude vo všetkých svojich činnostiach rešpektovať zásadu hlavného smeru rovnosti pohlaví.4. Spôsob predkladania žiadostí o podporuPrúd 1: | Opatrenia zahrnuté v tomto prúde sa budú vykonávať najmä prostredníctvom vypísania tendrov. Na spoluprácu s národnými štatistickými úradmi sa budú uplatňovať postupy Eurostatu. |Prúd 2: | Opatrenia zahrnuté v prúde 2.1. sa budú vykonávať najmä ako reakcia na každoročné výzvy na predloženie návrhov (niektoré stretnutia/semináre by mohla organizovať priamo Komisia). Návrhy budú musieť zapojiť orgány, aktérov a inštitúcie aspoň z troch členských štátov a môžu byť predložené Komisii členskými štátmi a/alebo inými kľúčovými aktérmi s aktívnou účasťou členských štátov alebo európskymi organizáciami. Prúdy 2.2. a 2.3. si budú vyžadovať osobitné vypísanie tendrov. |Prúd 3: | V rámci prúdu 3.1. sa môže poskytnúť podpora európskym sieťam, ktoré splnia kritériá ustanovené Komisiou v súlade s postupom uvedeným v článku 8 ods. 2. Prúd 3.2. sa môže podporiť ako reakcia na žiadosti o dotácie od členských štátov. |5. Realizácia činnostíČinnosti, ktoré sa majú vykonať, môžu byť financované prostredníctvom zmlúv o poskytnutí služieb po vypísaní tendra alebo prostredníctvom dotácií pre spoločné financovanie s inými zdrojmi. V druhom prípade úroveň finančnej pomoci od Komisie nemôže ako všeobecné pravidlo presiahnuť 80 % výdavkov, ktoré v skutočnosti vzniknú príjemcovi.Pri vykonávaní programu môže Komisia žiadať dodatočné zdroje vrátane pomoci expertov. O týchto požiadavkách sa rozhodne v kontexte priebežného posudzovania Komisie o prideľovaní zdrojov.Pri vykonávaní programu môže Komisia využiť technickú a/alebo administratívnu pomoc (definovanie, príprava, riadenie, monitorovanie, audit a kontrola) v obojstrannom záujme Komisie a príjemcov.Komisia môže tiež vykonávať činnosti v oblasti informácií, zverejnenia a šírenia. Môže tiež vykonávať hodnotiace štúdie, organizovať semináre, pracovné zasadnutia a iné stretnutia expertov.Pri výkone činností sa budú plne rešpektovať zásady ochrany údajov.--------------------------------------------------


title: Rozhodnutie Európskeho parlamentu a Rady č. 1926/2006/ES z 18. decembra 2006 , ktorým sa ustanovuje akčný program Spoločenstva v oblasti spotrebiteľskej politiky (2007 – 2013)   (Text s významom pre EHP)

text:
               30.12.2006

               SK

               Úradný vestník Európskej únie

               L 404/39

      ROZHODNUTIE EURÓPSKEHO PARLAMENTU A RADY č. 1926/2006/ES
   z 18. decembra 2006,
   ktorým sa ustanovuje akčný program Spoločenstva v oblasti spotrebiteľskej politiky (2007 – 2013)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 153,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   so zreteľom na stanovisko Výboru regiónov (2),
   konajúc v súlade s postupom ustanoveným v článku 251 zmluvy (3),
   keďže:

               (1)

               Spoločenstvo môže prispieť k ochrane zdravotných, bezpečnostných a hospodárskych a právnych záujmov občanov prostredníctvom akcií v oblasti ochrany spotrebiteľa.

               (2)

               Je preto vhodné ustanoviť akčný program Spoločenstva v oblasti spotrebiteľskej politiky, ktorým sa nahradí rozhodnutie Európskeho parlamentu a Rady č. 20/2004/ES z 8. decembra 2003, ktorým sa stanovuje všeobecný systém financovania opatrení Spoločenstva na podporu spotrebiteľskej politiky na roky 2004 až 2007 (4). Uvedené rozhodnutie by sa preto malo zrušiť.

               (3)

               Začlenenie záujmov spotrebiteľov do všetkých politík Spoločenstva v súlade s článkom 153 zmluvy, ako aj plnenie cieľov spotrebiteľskej politiky uvedených v tomto programe, by sa malo stať prioritou. Kľúčový význam pre úplné zohľadnenie záujmov spotrebiteľov v iných politikách má koordinácia s týmito politikami a inými programami Spoločenstva. Iné fondy a programy Spoločenstva by mali poskytovať finančnú podporu pre začlenenie záujmov spotrebiteľov do oblastí svojej pôsobnosti, aby sa podporila súčinnosť a aby sa predišlo duplicite.

               (4)

               Týmto rozhodnutím ustanovuje finančné krytie pre celé trvanie programu, ktoré predstavuje základný odkaz v zmysle bodu 37 Medziinštitucionálnej dohody zo 17. mája 2006 uzavretej medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (5) pre rozpočtový orgán v priebehu ročného rozpočtového postupu.

               (5)

               Je vo všeobecnom európskom záujme, aby boli na úrovni Spoločenstva zastúpené záujmy občanov v oblasti zdravia, bezpečnosti služieb a nepotravinových výrobkov a ich hospodárske a právne záujmy, ako aj záujmy spotrebiteľov pri tvorbe noriem pre výrobky a služby. Vzhľadom na osobitnú povahu dotknutých organizácií by sa obnova podpory, ktorú Spoločenstvo poskytuje na ich činnosť, nemala riadiť zásadou postupného znižovania rozsahu podpory Spoločenstva.

               (6)

               Je vhodné, aby sa zabezpečila kontinuita s programom, ktorý tento program nahrádza, najmä pokiaľ ide o pokračovanie viacročných opatrení a o hodnotenie úspechov predchádzajúceho programu a oblastí, ktoré si vyžadujú väčšiu pozornosť. Od 1. januára 2014 by náklady súvisiace s riadením akcií, ktoré sa neukončia do konca roka 2013, mali pokrývať rozpočtové prostriedky na technickú a administratívnu pomoc v prípade, že je potrebná.

               (7)

               Opatrenia potrebné na vykonanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (6).

               (8)

               Pri vykonávaní programu by sa mala zohľadniť skutočnosť, že vnútorný trh nebude správne fungovať, ak budú spotrebitelia v niektorých členských štátoch chránení menej ako v iných členských štátoch. Program by sa mal preto zamerať osobitne na ochranu a informovanosť spotrebiteľov v členských štátoch, ktoré pristúpili 1. mája 2004 alebo neskôr, aby sa zabezpečili rovnaké východiskové podmienky pre všetky členské štáty.

               (9)

               Dohoda o Európskom hospodárskom priestore (ďalej len „dohoda o EHP“) ustanovuje spoluprácu v oblasti ochrany spotrebiteľa medzi Európskym spoločenstvom a jeho členskými štátmi na jednej strane a krajinami Európskeho združenia voľného obchodu, ktoré patria do Európskeho hospodárskeho priestoru (ďalej len „krajiny EZVO/EHP“), na strane druhej. Malo by sa tiež ustanoviť, že programu sa môžu zúčastniť aj iné krajiny, najmä krajiny, ktoré susedia s Európskou úniou a krajiny, ktoré sa uchádzajú o členstvo v Európskej únii, kandidátske krajiny alebo krajiny pristupujúce k Európskej únii.

               (10)

               Pri vykonávaní programu by sa mala podporovať spolupráca s tretími krajinami, ktoré sa programu nezúčastňujú, pričom sa zohľadnia všetky príslušné dohody medzi týmito krajinami a Spoločenstvom.

               (11)

               Hodnota a dosah opatrení prijatých v rámci programu by sa mali pravidelne monitorovať a hodnotiť okrem iného nezávislými externými hodnotiacimi subjektami. Na účely hodnotenia spotrebiteľskej politiky by sa mali stanoviť merateľné ciele a vypracovať ukazovatele.

               (12)

               Keďže ciele tohto rozhodnutia nie je možné uspokojivo dosiahnuť na úrovni členských štátov vzhľadom na cezhraničnú povahu tejto problematiky, a preto z dôvodu väčšieho potenciálu akcie Spoločenstva efektívnejšie a účinnejšie chrániť zdravotné, bezpečnostné a hospodárske a právne záujmy občanov, ich možno lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie týchto cieľov,

         ROZHODLI TAKTO:
   Článok 1
   Ustanovenie programu
   Týmto sa ustanovuje akčný program Spoločenstva v oblasti spotrebiteľskej politiky na obdobie od 31. decembra 2006 do 31. decembra 2013 (ďalej len „program“).
   Článok 2
   Celkový cieľ a ciele
   1.   Celkovým cieľom programu je dopĺňať, podporovať a monitorovať politiky členských štátov a prispievať k ochrane zdravotných, bezpečnostných a hospodárskych a právnych záujmov spotrebiteľov, ako aj k presadzovaniu ich práv na informácie, vzdelávanie a združovanie sa na účely ochrany svojich záujmov.
   2.   Celkový cieľ uvedený v odseku 1 sa dosiahne prostredníctvom týchto cieľov:

               a)

               zabezpečenie vysokej úrovne ochrany spotrebiteľa predovšetkým zlepšením poznatkov spotrebiteľov, poradenstva pre spotrebiteľov a zastupovania ich záujmov;

               b)

               zabezpečenie účinného uplatňovania pravidiel ochrany spotrebiteľa najmä spoluprácou pri vynucovaní práva, informovaním, vzdelávaním a nápravou.

         Tieto ciele sa dosiahnu prostredníctvom prepojenia akcií a nástrojov zo zoznamu uvedeného v prílohe I v súlade s prioritami uvedenými v ročnom pracovnom pláne uvedenom v článku 7 ods. 2 písm. a).
   Článok 3
   Financovanie
   1.   Finančné krytie na vykonávanie programu na obdobie od 31. decembra 2006 do 31. decembra 2013 sa týmto ustanovuje na 156 800 000 EUR.
   2.   Ročné rozpočtové prostriedky schvaľuje rozpočtový orgán v rámci limitov finančného rámca.
   Článok 4
   Finančné príspevky
   1.   Finančné príspevky Spoločenstva nesmú presiahnuť tieto úrovne:

               a)

               50 % nákladov na akcie spoločne financované Spoločenstvom a jedným alebo viacerými členskými štátmi alebo Spoločenstvom a príslušnými orgánmi tretích krajín, ktoré sa na programe zúčastňujú podľa článku 8, s výnimkou akcií, ktoré sú výnimočne prospešné, pri ktorých príspevok Spoločenstva na ich náklady nesmie presiahnuť 70 %;

               b)

               85 % nákladov na akcie zamerané na zavedenie integrovaného európskeho magisterského štúdia v odbore spotrebiteľských záležitostí;

               c)

               50 % nákladov na činnosť európskych spotrebiteľských organizácií;

               d)

               95 % nákladov na činnosť európskych spotrebiteľských organizácií, ktoré zastupujú záujmy spotrebiteľov pri tvorbe noriem pre výrobky a služby na úrovni Spoločenstva.

         2.   Finančné príspevky Spoločenstva sa môžu poskytovať v podobe:

               a)

               štipendií na individuálnu mobilitu pedagógov a študentov v rámci integrovaného európskeho magisterského štúdia v odbore spotrebiteľských záležitostí. Správou týchto štipendií sa môžu poveriť národné agentúry pre program Erasmus programu celoživotného vzdelávania;

               b)

               príspevkov na dopravu a pobyt pri výmene úradníkov zodpovedných za vynucovanie práva.

         3.   Kritériá, podľa ktorých sa posúdi, či akcie vykazujú výnimočnú prospešnosť v zmysle odseku 1 písm. a), sa ustanovia vopred v ročnom pracovnom pláne. Akcie výnimočnej prospešnosti slúžia najmä spotrebiteľom z členských štátov, ktoré pristúpili k Európskej únii 1. mája 2004 alebo neskôr.
   4.   Na obnovu finančných príspevkov uvedených v odseku 1 písm. c) a d) sa nevzťahuje zásada postupného znižovania.
   5.   Na účely odsekov 1 a 2 sa finančné príspevky Spoločenstva môžu poskytnúť aj v podobe paušálnych alebo jednorazových príspevkov, ak to zodpovedá povahe dotknutých akcií vymedzených v ročnom pracovnom pláne. Na paušálne alebo jednorazové príspevky sa nevzťahujú percentuálne limity ustanovené v odseku 1, hoci sa naďalej vyžaduje spolufinancovanie.
   Článok 5
   Prijímatelia
   Skupiny prijímateľov oprávnených na finančné príspevky ustanovené v článku 4 sú uvedené v prílohe II.
   Článok 6
   Administratívna a technická pomoc
   1.   Z finančných príspevkov na program sa môžu financovať aj náklady na činnosti prípravy, monitorovania, kontroly, auditu a hodnotenia, ktoré sú bezprostredne nevyhnutné na riadenie programu a plnenie jeho cieľov, najmä na štúdie, stretnutia, informačné a propagačné akcie, výdavky spojené s informačno-technologickými sieťami určenými na výmenu informácií, ako aj akékoľvek výdavky Komisie na administratívnu a technickú pomoc pri riadení programu.
   2.   Z finančných príspevkov na program sa môžu financovať aj výdavky na technickú a administratívnu pomoc potrebnú na zabezpečenie kontinuity medzi programom a opatreniami prijatými podľa rozhodnutia č. 20/2004/ES. V prípade potreby sa v rozpočte na obdobie po roku 2013 môžu vyčleniť na tieto výdavky rozpočtové prostriedky s cieľom umožniť riadenie akcií, ktoré sa neukončia do 31. decembra 2013.
   Článok 7
   Vykonávanie
   1.   Za vykonávanie programu zodpovedá Komisia.
   Pri akciách na dosiahnutie celkového cieľa a cieľov stanovených v článku 2 sa naplno využívajú vhodné dostupné metódy vykonávania, ktoré zahŕňajú najmä priame alebo nepriame vykonávanie Komisiou na centralizovanom základe.
   2.   Postup uvedený v článku 10 ods. 2 sa uplatňuje na prijímanie:

               a)

               ročného pracovného plánu vykonávania programu, ktorý stanovuje;

                           —

                           priority a akcie, ktoré sa majú prijať, vrátane pridelenia finančných zdrojov,

                           —

                           kritériá výberu a kritériá poskytovania finančných príspevkov, ako aj kritériá určovania percentuálnej výšky finančných príspevkov Spoločenstva,

                           —

                           údaje o poskytnutí paušálnych a jednorazových finančných príspevkov, a

                           —

                           plánovaný harmonogram verejných súťaží, spoločných akcií a výziev na predkladanie návrhov;

               b)

               dojednaní o vykonávaní akcií uvedených v článku 4 ods. 1 písm. a) vrátane kritérií výberu a kritérií poskytovania finančných príspevkov.

         3.   Komisia informuje výbor uvedený v článku 10 o akciách vykonaných v rámci vykonávania programu.
   Článok 8
   Účasť tretích krajín
   Programu sa môžu zúčastniť:

               a)

               krajiny EZVO/EHP v súlade s podmienkami ustanovenými v Dohode o EHP;

               b)

               tretie krajiny, najmä krajiny, na ktoré sa uplatňuje Európska susedská politika, krajiny, ktoré sa uchádzajú o členstvo v Európskej únii, kandidátske krajiny alebo krajiny pristupujúce k Európskej únii, krajiny západného Balkánu, ktoré sú súčasťou procesu stabilizácie a pridruženia, v súlade s podmienkami ustanovenými v príslušných dvojstranných alebo viacstranných dohodách s týmito krajinami, ktorými sa ustanovujú všeobecné zásady ich účasti na programoch Spoločenstva.

         Článok 9
   Monitorovanie, hodnotenie a šírenie výsledkov
   1.   Komisia v úzkej spolupráci s členskými štátmi monitoruje vykonávanie akcií programu so zreteľom na jeho ciele. Podáva o tom správy výboru uvedenému v článku 10 a informuje o tom Európsky parlament a Radu.
   2.   Členské štáty poskytujú Komisii na jej žiadosť informácie o vykonávaní a dosahu programu.
   3.   Komisia zabezpečí, aby sa program zhodnotil tri roky po jeho začatí a po jeho ukončení. Komisia oznámi výsledky týchto hodnotení spolu so svojimi pripomienkami Európskemu parlamentu, Rade, Európskemu hospodárskeho a sociálnemu výboru a Výboru regiónov.
   Komisia zverejní výsledky akcií vykonaných na základe tohto rozhodnutia.
   Článok 10
   Výbor
   1.   Komisii pomáha výbor.
   2.   Ak sa odkazuje na tento odsek, uplatňujú sa články 3 a 7 rozhodnutia 1999/468/ES so zreteľom na ustanovenia jeho článku 8.
   3.   Výbor prijme svoj rokovací poriadok.
   Článok 11
   Zrušenie
   Rozhodnutie č. 20/2004/ES sa týmto zrušuje.
   Článok 12
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli, 18. decembra 2006

            Za Európsky parlament

            predseda

         J. BORRELL FONTELLES

            Za Radu

            predseda

         J.-E. ENESTAM

      (1)  Ú. v. EÚ C 88, 11.4.2006, s. 1.

      (2)  Ú. v. EÚ C 192, 16.8.2006, s. 8.

      (3)  Stanovisko Európskeho parlamentu z 23. marca 2006 (zatiaľ neuverejnené v úradnom vestníku), spoločná pozícia Rady z 14. novembra 2006 (zatiaľ neuverejnená v úradnom vestníku) a pozícia Európskeho parlamentu z 12. decembra 2006.

      (4)  Ú. v. EÚ L 5, 9.1.2004, s. 1. Rozhodnutie zmenené a doplnené rozhodnutím č. 786/2004/ES (Ú. v. EÚ L 138, 30.4.2004, s. 7).

      (5)  Ú. v. EÚ C 139, 14.6.2006, s. 1.

      (6)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím č. 2006/512/ES (Ú. v. EÚ L 200, 22.7.2006, s. 11).

      PRÍLOHA I
      AKCIE A NÁSTROJE UVEDENÉ V ČLÁNKU 2
      Cieľ I
      Zabezpečenie vysokej úrovne ochrany spotrebiteľa predovšetkým zlepšením poznatkov spotrebiteľov, poradenstva pre spotrebiteľov a zastupovania ich záujmov.
      Akcia 1
      Zhromažďovanie, výmena a analýza údajov a informácií, ktoré tvoria základňu poznatkov pre rozvoj spotrebiteľskej politiky a začlenenie záujmov spotrebiteľov do ostatných politík Spoločenstva, vrátane:

                  1.1.

                  monitorovania a posudzovania trhového vývoja, ktorý má vplyv na hospodárske a iné záujmy spotrebiteľov, vrátane štúdií, cenových prieskumov, mapovania zmien v štruktúre trhov, spotrebiteľských a podnikateľských prieskumov, zhromažďovania a analýzy sťažností spotrebiteľov, zhromažďovania a analýzy údajov o cezhraničných obchodných vzťahoch medzi podnikateľmi a spotrebiteľmi a cezhraničných trhoch;

                  1.2.

                  vývoja a údržby databáz;

                  1.3.

                  zhromažďovania a analýzy štatistických a iných relevantných poznatkov, ktorých štatistický prvok sa v prípade potreby rozvinie prostredníctvom štatistického programu Spoločenstva.

            Akcia 2
      Zhromažďovanie, výmena a analýza údajov a informácií a tvorba nástrojov posudzovania, ktoré tvoria základňu poznatkov o bezpečnosti spotrebného tovaru a služieb pre spotrebiteľov vrátane poznatkov o vystavení spotrebiteľov chemickým látkam, ktoré sa uvoľňujú z výrobkov, o rizikách a zraneniach spojených so spotrebnými výrobkami a službami pre spotrebiteľov, a o technickej analýze varovných oznámení.
      Akcia 3
      Podpora vedeckého poradenstva a hodnotenia rizika vrátane úloh nezávislých vedeckých výborov zriadených rozhodnutím Komisie 2004/210/ES z 3. marca 2004, ktorým sa zriaďujú vedecké výbory v oblasti bezpečnosti spotrebiteľov, zdravia obyvateľstva a životného prostredia (1).
      Akcia 4
      Príprava legislatívnych a iných regulačných iniciatív a podpora spoločných regulačných a samoregulačných iniciatív vrátane:

                  4.1.

                  právnych a technických expertíz, vrátane štúdií, súvisiacich s reguláciou a jej dosahom;

                  4.2.

                  právnych a technických expertíz, vrátane štúdií, súvisiacich s rozvojom politiky v oblasti bezpečnosti výrobkov a služieb a hospodárskych a právnych záujmov spotrebiteľov;

                  4.3.

                  právnych a technických expertíz, vrátane štúdií, súvisiacich s posudzovaním potreby noriem pre bezpečnosť výrobkov a vypracovaním mandátov pre tvorbu noriem pre výrobky a služby;

                  4.4.

                  seminárov, konferencií, pracovných skupín a stretnutí zainteresovaných strán a odborníkov.

            Akcia 5
      Finančné príspevky na činnosť európskych spotrebiteľských organizácií.
      Akcia 6
      Finančné príspevky na činnosť európskych spotrebiteľských organizácií, ktoré zastupujú záujmy spotrebiteľov pri tvorbe noriem pre výrobky a služby na úrovni Spoločenstva.
      Akcia 7
      Budovanie kapacít regionálnych, národných a európskych spotrebiteľských organizácií, najmä spotrebiteľských organizácií v členských štátoch, ktoré pristúpili k Európskej únii 1. mája 2004 alebo neskôr, predovšetkým prostredníctvom odbornej prípravy a výmeny najlepších postupov a znalostí pre ich zamestnancov.
      Cieľ II
      Zabezpečenie účinného uplatňovania pravidiel ochrany spotrebiteľa predovšetkým spoluprácou pri vynucovaní práva, informovaním, vzdelávaním a nápravou.
      Akcia 8
      Akcie na zlepšenie účinného uplatňovania právnych predpisov Spoločenstva v oblasti ochrany spotrebiteľa, najmä smernice Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (2) a nariadenia Európskeho parlamentu a Rady (ES) č. 2006/2004 z 27. októbra 2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa (3), vrátane:

                  8.1.

                  akcií na zlepšenie koordinácie dohľadu a vynucovania práva a zlepšenie spolupráce príslušných orgánov vrátane vývoja a údržby informačno-technologických nástrojov (napr. databáz, informačných a komunikačných systémov) a organizovania seminárov, konferencií, pracovných skupín a stretnutí zainteresovaných strán a odborníkov v oblasti vynucovania práva, ako aj výmen a odbornej prípravy úradníkov zodpovedných za vynucovanie práva, ako aj pracovníkov v súdnictve;

                  8.2.

                  monitorovania a posudzovania bezpečnosti nepotravinárskych výrobkov a služieb vrátane posilnenia a rozšírenia rozsahu pôsobnosti a prevádzky varovného systému RAPEX so zreteľom na vývoj v oblasti výmeny informácií v rámci dohľadu nad trhom, ako aj ďalšieho rozvoja siete v oblasti bezpečnosti spotrebných výrobkov ustanovenej v smernici 2001/95/ES;

                  8.3.

                  spoločných akcií monitorovania a vynucovania práva a iných akcií v rámci administratívnej spolupráce a spolupráce v oblasti vynucovania práva;

                  8.4.

                  akcií zameraných na administratívnu spoluprácu a spoluprácu v oblasti vynucovania práva s tretími krajinami, ktoré sa na programe nezúčastňujú.

            Akcia 9
      Právna a technická expertíza, vrátane štúdií, v oblasti monitorovania a hodnotenia transpozície, vykonávania a vynucovania právnych predpisov v oblasti ochrany spotrebiteľa členskými štátmi, najmä smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu (4) a nariadenia (ES) č. 2006/2004, ako aj vnútroštátnych spotrebiteľských politík. Patrí sem aj vývoj a údržba ľahko a verejne dostupných databáz pre transpozíciu a vykonávanie právnych predpisov Spoločenstva v oblasti ochrany spotrebiteľa.
      Akcia 10
      Akcie v oblasti informovania, poradenstva a nápravy, ku ktorým patrí:

                  10.1.

                  monitorovanie fungovania alternatívnych postupov riešenia sporov a posudzovanie ich dosahu;

                  10.2.

                  finančné príspevky na spoločné akcie s verejnými alebo neziskovými organizáciami tvoriacimi siete Spoločenstva, ktoré spotrebiteľom poskytujú informácie a pomoc pri výkone ich práv a zabezpečovaní prístupu k vhodným postupom riešenia sporov (sieť európskych spotrebiteľských centier);

                  10.3.

                  akcie na zlepšenie komunikácie s občanmi EÚ o spotrebiteľských otázkach – najmä v členských štátoch, ktoré k Európskej únii pristúpili 1. mája 2004 alebo neskôr – ku ktorým patria publikácie o otázkach záujmov spotrebiteľskej politiky, poskytovanie informácií on-line a akcie poskytujúce informácie o opatreniach na ochranu spotrebiteľa a o právach spotrebiteľov.

            Akcia 11
      Akcie zamerané na vzdelávanie spotrebiteľov, ku ktorým patria:

                  11.1.

                  osobitné akcie zamerané na mladých spotrebiteľov, starších spotrebiteľov a zraniteľné skupiny spotrebiteľov so zníženou schopnosťou brániť svoje záujmy a tvorba interaktívnych nástrojov vzdelávania spotrebiteľov;

                  11.2.

                  finančné príspevky na rozvoj integrovaného európskeho magisterského štúdia v odbore spotrebiteľských záležitostí vrátane štipendijných programov pobytov umožňujúcich študentom stráviť najviac šesť mesiacov v inej krajine.

         (1)  Ú. v. EÚ L 66, 4.3.2004, s. 45.

         (2)  Ú. v. ES L 11, 15.1.2002, s. 4.

         (3)  Ú. v. EÚ L 364, 9.12.2004, s. 1. Nariadenie zmenené a doplnené smernicou 2005/29/ES (Ú. v. EÚ L 149, 11.6.2005, s. 22).

         (4)  Ú. v. EÚ L 149, 11.6.2005, s. 22.

      PRÍLOHA II
      PRIJÍMATELIA OPRÁVNENÍ NA FINANČNÉ PRÍSPEVKY USTANOVENÉ V ČLÁNKU 4

                  1.

                  Finančné príspevky na akcie uvedené v článku 4 ods. 1 písm. a) sa môžu poskytnúť verejnému orgánu alebo neziskovému subjektu, ktorý transparentným spôsobom určil dotknutý členský štát alebo príslušný orgán a schválila Komisia.

                  2.

                  Finančné príspevky na akcie uvedené v článku 4 ods. 1 písm. b) sa môžu poskytnúť inštitúciám vyššieho vzdelávania členských štátov alebo tretích krajín zúčastňujúcim sa podľa článku 8, ako je vymedzené v článku 2 rozhodnutia Európskeho parlamentu a Rady č. 2317/2003/ES z 5. decembra 2003, ktorým sa ustanovuje program na zvýšenie kvality vysokoškolského vzdelávania a podporu porozumenia medzi kultúrami prostredníctvom spolupráce s tretími krajinami (Erasmus Mundus) (2004 až 2008) (1).

                  3.

                  Finančné príspevky na akcie uvedené v článku 4 ods. 2 písm. a) sa môžu poskytnúť študentom a pedagógom integrovaného európskeho magisterského štúdia v odbore spotrebiteľských záležitostí, ktoré je spolufinancované podľa článku 4 ods. 1 písm. b).

                  4.

                  Finančné príspevky na akcie uvedené v článku 4 ods. 2 písm. b) sa môžu poskytnúť úradníkom zodpovedným za vynucovanie práva v oblasti ochrany spotrebiteľa uvedeným v nariadení (ES) č. 2006/2004 a smernici 2001/95/ES.

                  5.

                  Finančné príspevky na akcie uvedené v článku 4 ods. 1 písm. c) sa môžu poskytnúť európskym spotrebiteľským organizáciám, ktoré:

                              a)

                              sú mimovládne, neziskové, nezávislé od priemyselných, obchodných a podnikateľských záujmov alebo iných nezlučiteľných záujmov a hlavným cieľom ich činnosti je podpora a ochrana zdravotných, bezpečnostných a hospodárskych a právnych záujmov spotrebiteľov v Spoločenstve;

                              b)

                              boli poverené zastupovaním záujmov spotrebiteľov na úrovni Spoločenstva vnútroštátnymi spotrebiteľskými organizáciami aspoň polovice členských štátov, ktoré v súlade s vnútroštátnymi predpismi alebo postupmi zastupujú spotrebiteľov a pôsobia na regionálnej alebo vnútroštátnej úrovni, a

                              c)

                              predložili Komisii dostatočné údaje o svojich členoch, vnútorných predpisoch a zdrojoch financovania.

                  6.

                  Finančné príspevky na akcie uvedené v článku 4 ods. 1 písm. d) sa môžu poskytnúť európskym spotrebiteľských organizáciám, ktoré:

                              a)

                              sú mimovládne, neziskové, nezávislé od priemyselných, obchodných a podnikateľských záujmov alebo iných nezlučiteľných záujmov a hlavným cieľom ich činnosti je zastupovanie záujmov spotrebiteľov pri tvorbe noriem na úrovni Spoločenstva;

                              b)

                              boli aspoň v dvoch tretinách členských štátov poverené zastupovaním záujmov spotrebiteľov na úrovni Spoločenstva:

                                          —

                                          subjektmi, ktoré v súlade s vnútroštátnymi predpismi alebo postupmi zastupujú vnútroštátne spotrebiteľské organizácie v členských štátoch, alebo

                                          —

                                          ak subjekty uvedené v prvej zarážke neexistujú, vnútroštátnymi spotrebiteľskými organizáciami v členských štátoch, ktoré v súlade s vnútroštátnymi predpismi alebo postupmi zastupujú spotrebiteľov a pôsobia na celoštátnej úrovni;

                              c)

                              predložili Komisii dostatočné údaje o svojich členoch, vnútorných predpisoch a zdrojoch financovania.

         (1)  Ú. v. EÚ L 345, 31.12.2003, s. 1.


title: Rozhodnutie Rady zo 4. marca 1996 o pohotovostných a núdzových postupoch pri vzájomnom zdieľaní bremena týkajúcich sa prijatia a pobytu osôb bez domova na základe dočasného pobytu

text:
Dôležité právne oznámenie

|

31996D0198

Úradný vestník L 063 , 13/03/1996 S. 0010 - 0011

		Rozhodnutie Radyzo 4. marca 1996o pohotovostných a núdzových postupoch pri vzájomnom zdieľaní bremena týkajúcich sa prijatia a pobytu osôb bez domova na základe dočasného pobytu(96/198/SVZ)RADA EURÓPSKEJ ÚNIE,so zreteľom na Zmluvu o Európskej únii, najmä na jej článok K.3 ods. 2 písm. a),so zreteľom na rezolúciu Rady z 25. septembra 1995 o zdieľaní bremena vzhľadom k prijímaniu a pobytu osôb bez domova na základe dočasného pobytu [1],keďže uvedená rezolúcia musí byť doplnená, ak majú byť zásady v nej uvedené efektívne použité v krízových situáciách vyžadujúcich pružné jednanie;keďže je nevyhnutné na tieto účely zaviesť pohotovostný a núdzový postup,ROZHODLA TAKTO:1. Zahájenie postupuZ iniciatívy predsedníctva, členského štátu alebo Komisie môže byť urýchlene zvolané zasadnutie Koordinačného výboru, spomínaného v článku K.4, kde členov informujú osoby zodpovedné v členských štátoch za otázky azylu a prisťahovalectva, a ten následne rozhodne, či existuje situácia, ktorá vyžaduje spoločnú akciu Európskej únie namierenú na prijímanie a pobyt osôb bez domova na základe dočasného pobytu.Ak sa uvažuje o tomto type akcie, musia byť splnené podmienky stanovené v odseku 1 a 2 rezolúcie Rady z 25. septembra 1995.Predsedníctvo pripravuje pravidelne a v každom prípade pred zasadaním správu o situácii, a to v spolupráci s Komisiou a súčasne so zreteľom na stanovisko Vysokého komisára OSN pre utečencov a za pomoci generálneho sekretariátu Rady. Táto správa sa predkladá členským štátom.2. Program zasadaniaProgram zasadania sa môže týkať najmä:- preštudovania situácie a zhodnotenia počtu osôb, ktorých sa to týka,- informácií o účelných opatreniach naliehavého zásahu zo strany Európskej únie,- preštudovaniu ďalších možností, vrátane akýchkoľvek miestnych akcií,- vypracovaniu časového plánu a plánu postupu s predpokladanými požiadavkami na prijatie,- údajov každého členského štátu stanovujúcich, koľko osôb a kedy bude prijatých, a to v súlade s odsekom 4 rezolúcie Rady z 25. septembra 1995,- koordinácie s akciami Komisie v oblasti humanitárnej pomoci,- výmeny informácií s vysokým komisárom OSN pre utečencov a koordinácie plánu prijímania,- koordinácie s tretími krajinami.3. Rozhodnutie o zdieľaní bremenaNa základe výsledku zasadania uvedeného Koordinačného výboru sa pripraví návrh, ktorý bude predložený na schválenie Rade.Ak je to nevyhnutné, môžu byť použité ustanovenia stanovené v jednacom poriadku Rady pre naliehavé prípady, a to v súlade s odsekom 3 rezolúcie Rady z 25. septembra 1995 a v prípade, že do mesiaca nebola dosiahnutá dohoda v rámci Koordinačného výboru.4. Monitorovanie situácieO podrobnostiach príprav prijímania osôb bez domova rozhodujú jednotlivé členské štáty.V dobe trvania krízovej situácie môže uvedený Koordinačný výbor zasadať častejšie, a to v intervaloch, ktoré si sám určí v súlade s odsekom 2 tohto rozhodnutia.V Bruseli 4. marca 1996Za RadupredsedaP. Baratta[1] Ú. v. ES C 262, 7.10.1995, s. 1.--------------------------------------------------


title: 2012/465/EÚ: Rozhodnutie Komisie z  2. augusta 2012 , ktorým sa upravujú opravné koeficienty uplatniteľné od 1. augusta 2010 , 1. septembra 2010 , 1. októbra 2010 , 1. novembra 2010 , 1. decembra 2010 , 1. januára 2011 , 1. februára 2011 , 1. marca 2011 , 1. apríla 2011 , 1. mája 2011 a  1. júna 2011 na odmeny úradníkov, dočasných zamestnancov a zmluvných zamestnancov Európskej únie pôsobiacich v tretích krajinách

text:
               8.8.2012

               SK

               Úradný vestník Európskej únie

               L 211/7

         ROZHODNUTIE KOMISIE
   z 2. augusta 2012,
   ktorým sa upravujú opravné koeficienty uplatniteľné od 1. augusta 2010, 1. septembra 2010, 1. októbra 2010, 1. novembra 2010, 1. decembra 2010, 1. januára 2011, 1. februára 2011, 1. marca 2011, 1. apríla 2011, 1. mája 2011 a 1. júna 2011 na odmeny úradníkov, dočasných zamestnancov a zmluvných zamestnancov Európskej únie pôsobiacich v tretích krajinách
   (2012/465/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 336,
   so zreteľom na Služobný poriadok úradníkov Európskej únie a Podmienky zamestnávania ostatných zamestnancov Európskej únie, ustanovené v nariadení Rady (EHS, Euratom, ESUO) č. 259/68 (1), a najmä na jeho článok 13 druhý pododsek prílohy X,
   keďže:

               (1)

               Nariadením Rady (EÚ) č. 964/2011 (2) sa na základe článku 13 prvého pododseku prílohy X k služobnému poriadku stanovili opravné koeficienty uplatniteľné od 1. júla 2010 na odmeny, ktoré sa vyplácajú v mene príslušnej krajiny výkonu práce úradníkom, dočasným zamestnancom a zmluvným zamestnancom Európskej únie pôsobiacim v tretích krajinách.

               (2)

               V súlade s článkom 13 druhým pododsekom prílohy X k služobného poriadku je vhodné niektoré z týchto opravných koeficientov upraviť s účinnosťou od 1. augusta, 1. septembra, 1. októbra, 1. novembra, 1. decembra 2010 a 1. januára, 1. februára, 1. marca, 1. apríla, 1. mája a 1. júna 2011, keďže vzhľadom na štatistické údaje, ktoré má Komisia k dispozícii, došlo od ich posledného stanovenia k zmene životných nákladov vypočítaných podľa opravného koeficientu a príslušného výmenného kurzu v niektorých tretích krajinách o viac ako 5 %,

         PRIJALA TOTO ROZHODNUTIE:
   Článok 1
   Opravné koeficienty uplatniteľné na odmeny vyplácané v mene príslušnej krajiny výkonu práce úradníkom, dočasným zamestnancom a zmluvným zamestnancom Európskej únie pôsobiacim v tretích krajinách sa v prípade niektorých krajín upravujú tak, ako je uvedené v prílohe. Príloha obsahuje jedenásť mesačných tabuliek, v ktorých sú uvedené príslušné krajiny a dátumy uplatniteľnosti úprav pre každú z nich.
   Výmenné kurzy na výpočet týchto odmien sa stanovujú v súlade s pravidlami na vykonávanie nariadenia o rozpočtových pravidlách a zodpovedajú jednotlivým dátumom uvedeným v prvom pododseku.
   Článok 2
   Toto rozhodnutie nadobúda účinnosť prvým dňom mesiaca nasledujúceho po jeho uverejnení v Úradnom vestníku Európskej únie.

      V Bruseli 2. augusta 2012

            Za Komisiu v mene predsedu

         Catherine ASHTON

            podpredsedníčka

      (1)  Ú. v. ES L 56, 4.3.1968, s. 1.

      (2)  Ú. v. EÚ L 253, 29.9.2011, s. 1.

      PRÍLOHA

         AUGUST 2010

                  Miesto výkonu práce

                  Parity kúpnej sily august 2010

                  Výmenný kurz august 2010 (1)

                  Opravné koeficienty august 2010 (2)

                  Egypt

                  4,398

                  7,40935

                  59,4

                  Eritrea

                  18,83

                  19,7388

                  95,4

         SEPTEMBER 2010

                  Miesto výkonu práce

                  Parity kúpnej sily september 2010

                  Výmenný kurz september 2010 (3)

                  Opravné koeficienty september 2010 (4)

                  Eritrea

                  19,78

                  19,4388

                  101,8

                  Sudán

                  2,827

                  3,15356

                  89,6

                  Venezuela

                  4,516

                  5,45421

                  82,8

                  Zambia

                  5 270

                  6 297,45

                  83,7

         OKTÓBER 2010

                  Miesto výkonu práce

                  Parity kúpnej sily október 2010

                  Výmenný kurz október 2010 (5)

                  Opravné koeficienty október 2010 (6)

                  Egypt

                  4,701

                  7,60410

                  61,8

                  Etiópia

                  16,15

                  22,2107

                  72,7

                  Haiti

                  50,97

                  55,0818

                  92,5

                  Paraguaj

                  3 677

                  6 399,74

                  57,5

                  Surinam

                  2,305

                  3,75000

                  61,5

                  Východný Timor

                  1,274

                  1,36110

                  93,6

         NOVEMBER 2010

                  Miesto výkonu práce

                  Parity kúpnej sily november 2010

                  Výmenný kurz november 2010 (7)

                  Opravné koeficienty november 2010 (8)

                  Eritrea

                  21,80

                  21,4143

                  101,8

                  Ghana

                  1,359

                  2,00225

                  67,9

                  Guinea (Konakry)

                  5 200

                  8 493,73

                  61,2

                  Venezuela

                  4,745

                  5,95110

                  79,7

                  Zambia

                  5 547

                  6 444,62

                  86,1

         DECEMBER 2010

                  Miesto výkonu práce

                  Parity kúpnej sily december 2010

                  Výmenný kurz december 2010 (9)

                  Opravné koeficienty december 2010 (10)

                  Angola

                  144,4

                  127,091

                  113,6

                  Egypt

                  5,034

                  7,75680

                  64,9

                  Nepál

                  79,72

                  98,9700

                  80,5

                  Sierra Leone

                  5 458

                  5 730,45

                  95,2

                  Sudán

                  3,010

                  3,33921

                  90,1

         JANUÁR 2011

                  Miesto výkonu práce

                  Parity kúpnej sily január 2011

                  Výmenný kurz január 2011 (11)

                  Opravné koeficienty január 2011 (12)

                  Eritrea

                  23,16

                  20,2338

                  114,5

                  Ghana

                  1,427

                  1,87210

                  76,2

                  Pakistan

                  57,86

                  114,090

                  50,7

                  Sudán

                  3,186

                  3,48053

                  91,5

                  Zambia

                  5 852

                  6 178,44

                  94,7

         FEBRUÁR 2011

                  Miesto výkonu práce

                  Parity kúpnej sily február 2011

                  Výmenný kurz február 2011 (13)

                  Opravné koeficienty február 2011 (14)

                  Arménsko

                  397,0

                  497,460

                  79,8

                  Etiópia

                  17,59

                  22,7406

                  77,4

                  Ghana

                  1,564

                  1,99590

                  78,4

                  Guinea (Konakry)

                  5 487

                  8 205,25

                  66,9

                  Kosovo

                  0,6410

                  1,00000

                  64,1

                  Malawi

                  179,1

                  205,194

                  87,3

                  Mozambik

                  31,72

                  43,9700

                  72,1

                  Uzbekistan

                  1 151

                  2 263,30

                  50,9

                  Srbsko

                  74,80

                  104,558

                  71,5

                  Surinam

                  2,454

                  4,59285

                  53,4

                  Tadžikistan

                  4,004

                  6,03651

                  66,3

                  Venezuela

                  4,984

                  5,88797

                  84,6

         MAREC 2011

                  Miesto výkonu práce

                  Parity kúpnej sily marec 2011

                  Výmenný kurz marec 2011 (15)

                  Opravné koeficienty marec 2011 (16)

                  Saudská Arábia

                  3,427

                  5,09730

                  67,2

                  Bielorusko

                  2 793

                  4 099,94

                  68,1

                  Haiti

                  47,71

                  55,5912

                  85,8

                  Libéria

                  1,398 USD

                  1,37620 USD

                  101,6

                  Konžská demokratická republika (Kinshasa)

                  1,898 USD

                  1,37620 USD

                  137,9

                  Východný Timor

                  1,361 USD

                  1,37620 USD

                  98,9

         APRÍL 2011

                  Miesto výkonu práce

                  Parity kúpnej sily apríl 2011

                  Výmenný kurz apríl 2011 (17)

                  Opravné koeficienty apríl 2011 (18)

                  Azerbajdžan

                  1,151

                  1,11762

                  103,0

                  Barbados

                  3,130

                  2,83209

                  110,5

                  Rusko

                  43,08

                  40,2462

                  107,0

                  Surinam

                  2,609

                  4,57925

                  57,0

                  Ukrajina

                  8,031

                  11,2355

                  71,5

                  Vietnam

                  14 537

                  29 444,6

                  49,4

         MÁJ 2011

                  Miesto výkonu práce

                  Parity kúpnej sily máj 2011

                  Výmenný kurz máj 2011 (19)

                  Opravné koeficienty máj 2011 (20)

                  Argentína

                  3,496

                  6,03921

                  57,9

                  Bielorusko

                  2 955

                  4 444,18

                  66,5

                  Etiópia

                  18,75

                  24,6099

                  76,2

                  Keňa

                  87,48

                  122,669

                  71,3

         JÚN 2011

                  Miesto výkonu práce

                  Parity kúpnej sily jún 2011

                  Výmenný kurz jún 2011 (21)

                  Opravné koeficienty jún 2011 (22)

                  Ghana

                  1,664

                  2,14365

                  77,6

                  Guinea (Konakry)

                  5 787

                  9 426,41

                  61,4

                  Laos

                  9 103

                  11 273,5

                  80,7

                  Nikaragua

                  17,64

                  31,8675

                  55,4

                  Uzbekistan

                  1 212

                  2 428,78

                  49,9

                  Srbsko

                  78,61

                  97,3302

                  80,8

                  Sudán

                  3,359

                  4,00271

                  83,9

                  Thajsko

                  34,07

                  43,2870

                  78,7

                  Venezuela

                  5,380

                  6,12932

                  87,8

                  Jemen

                  213,9

                  305,135

                  70,1

         (1)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (2)  Brusel = 100.

         (3)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (4)  Brusel = 100.

         (5)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (6)  Brusel = 100.

         (7)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (8)  Brusel = 100.

         (9)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (10)  Brusel = 100.

         (11)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (12)  Brusel = 100.

         (13)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (14)  Brusel = 100.

         (15)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (16)  Brusel = 100.

         (17)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (18)  Brusel = 100.

         (19)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (20)  Brusel = 100.

         (21)  1 EUR = x jednotiek miestnej meny, USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru.

         (22)  Brusel = 100.


title: 2012/367/EÚ: Rozhodnutie Európskej centrálnej banky z  19. júna 2012 , ktorým sa mení a dopĺňa rozhodnutie ECB/2007/5 ustanovujúce pravidlá obstarávania (ECB/2012/10)

text:
               10.7.2012

               SK

               Úradný vestník Európskej únie

               L 178/14

         ROZHODNUTIE EURÓPSKEJ CENTRÁLNEJ BANKY
   z 19. júna 2012,
   ktorým sa mení a dopĺňa rozhodnutie ECB/2007/5 ustanovujúce pravidlá obstarávania
   (ECB/2012/10)
   (2012/367/EÚ)
   VÝKONNÁ RADA EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 11.6,
   so zreteľom na rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (1), a najmä na jeho článok 19,
   keďže:

               (1)

               Prahové hodnoty pre verejné obstarávacie konania ustanovené v smernici Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (2) boli zmenené nariadením Komisie (EÚ) č. 1251/2011 z 30. novembra 2011, ktorým sa menia a dopĺňajú smernice Európskeho parlamentu a Rady 2004/17/ES, 2004/18/ES a 2009/81/ES, pokiaľ ide o uplatňovanie prahových hodnôt pri postupoch zadávania zákaziek (3).

               (2)

               Európska centrálna banka (ECB) má v úmysle uplatňovať pre svoje verejné obstarávacie konania rovnaké prahové hodnoty, aj keď sa na ňu smernica 2004/18/ES nevzťahuje.

               (3)

               Rozhodnutie ECB/2007/5 z 3. júla 2007 ustanovujúce pravidlá obstarávania (4) by sa preto malo zmeniť a doplniť zodpovedajúcim spôsobom,

         PRIJALA TOTO ROZHODNUTIE:
   Článok 1
   Zmeny a doplnenia
   Článok 4 ods. 3 rozhodnutia ECB/2007/5 sa nahrádza takto:

      „3.   Uplatňujú sa tieto prahové hodnoty:

                  a)

                  200 000 EUR pre zákazky na dodávku tovaru a zákazky na služby;

                  b)

                  5 000 000 EUR pre zákazky na práce.“

   Článok 2
   Nadobudnutie účinnosti
   1.   Toto rozhodnutie nadobúda účinnosť 1. septembra 2012.
   2.   Obstarávacie konania, ktoré začali pred nadobudnutím účinnosti tohto rozhodnutia, sa dokončia podľa ustanovení rozhodnutia ECB/2007/5 účinných v čase začatia obstarávacieho konania. Na účely tohto ustanovenia sa obstarávacie konanie považuje za začaté v deň, kedy bolo oznámenie o vyhlásení zadávacieho konania poslané do Úradného vestníka Európskej únie alebo v prípadoch, kde sa takéto oznámenie nevyžaduje, v deň, kedy ECB vyzvala jedného alebo viacerých dodávateľov na predloženie ponuky.

      Vo Frankfurte nad Mohanom 19. júna 2012

            Prezident ECB

         Mario DRAGHI

      (1)  Ú. v. EÚ L 80, 18.3.2004, s. 33.

      (2)  Ú. v. EÚ L 134, 30.4.2004, s. 114.

      (3)  Ú. v. EÚ L 319, 2.12.2011, s. 43.

      (4)  Ú. v. EÚ L 184, 14.7.2007, s. 34.